Αρχικά, να ξεκαθαρίσουμε ότι οι μαθησιακές δυσκολίες δεν σταματούν κάποιον από το να μάθει μια ξένη γλώσσα. Υπάρχουν τρόποι να ενισχύσουμε τις αδύναμες πλευρές του μαθητή και οι καθηγήτριες και οι καθηγητές μας είναι εκπαιδευμένοι στη διαχείριση μαθησιακών δυσκολιών. Πάρα πολλοί μαθητές, όλα αυτά τα χρόνια, με διαφορετικούς τύπους μαθησιακών δυσκολιών κατάφεραν ακόμα και τους πιο υψηλούς στόχους στο πεδίο των ξένων γλωσσών. Επιπλέον, ανάλογα με τον τύπο μαθησιακής δυσκολίας, συμβουλεύουμε το μαθητή μας στην επιλογή του αντίστοιχου πιστοποιητικού γλωσσομάθειας, που να είναι όσο το δυνατόν φιλικότερο κατά τη διάρκεια της εξέτασης, χωρίς αυτό βέβαια να σημαίνει ότι θα «χάνει» από το αντίστοιχο επίπεδο γνώσεων. Ο καλύτερος τρόπος είναι να μας γνωστοποιήσετε την οποιαδήποτε μαθησιακή δυσκολία που υπάρχει και σίγουρα θα βρεθεί ο τρόπος για να φτάσουμε στο επιθυμητό αποτέλεσμα.